Ja du kan godt selv isolere med papiruld. Det kræver at du har har lidt teknisk snilde, hvis dit loft ikke er klar til at isoleringen blot tilføjes. F.eks. hvis der skal etableres ny gangbro eller der ikke er opsat vindpap.
Dog skal det bemærkes, at det meget sjældent kan betale sig at selv isolere. Din pris på papiruld vil være højere, end den pris en håndværker kan købe det til. Dertil kommer de tilskud der kan søges, ved energioptimering af ens hjem. Du har mulighed for at søge dette selv, men du kan ikke søge tilskud til arbejdslønnen.